《南山之田赠王介甫》
宋代·王令

南山之田兮，谁为而芜。
南山之人兮，谁教堕且。
来者何为，而往者谁趾。
草漫靡兮，不种何自。
始吾往兮无耜，吾将归兮客吾止。
要以田兮寄我治，我耕浅兮谷不遂。
耕之深兮石挠吾耒，吾耒挠兮耕嗟难。
雨专水兮日专旱，借不然兮颖以秀。
螟悬心兮螣开口，我虽力兮功何有。
然不可以已兮，时宁我违而我无时负。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。